ai4bharat/Pralekha huggingface dataset:
മന്ത്രിസഭ
പ്രധാനമന്ത്രി ഗരീബ് കല്യാണ് ആന് യോജന  നാല് മാസത്തേക്ക് കൂടി നീട്ടുന്നതിന്  മന്ത്രിസഭയുടെ അംഗീകാരം
അഞ്ചാം ഘട്ടത്തിന് കീഴിലുള്ള ഭക്ഷ്യധാന്യത്തിന് ഏകദേശം 53,344,52 കോടി രൂപ ഭക്ഷ്യസബ്സിഡിക്ക് വേണ്ടിവരും
അഞ്ചാം ഘട്ടത്തില് മൊത്തം 163 ലക്ഷം മെട്രിക് ടണ് ഭക്ഷ്യധാന്യങ്ങള് പുറത്തേയ്ക്ക് പോകുമെന്നാണ് പ്രതീക്ഷ
നാലാംഘട്ടം വിജയകരമായി പൂര്ത്തിയാക്കിയ ശേഷം, 2021 ഡിസംബര് 1 മുതല് അഞ്ചാംഘട്ടം ആരംഭിക്കും
ദേശീയ ഭക്ഷ്യഭദ്രതാ നിയമത്തിന്  കീഴില് വരുന്ന എല്ലാ ഗുണഭോക്താക്കള്ക്കും പ്രതിമാസം ഒരാള്ക്ക് 5 കിലോ സൗജന്യമായി ഭക്ഷ്യധാന്യം വിതരണം 2022 മാര്ച്ച് വരെ തുടരും
രാജ്യത്തെ അഭിസംബോധന ചെയ്തുകൊണ്ട് 2021 ജൂണ് 7ന് പ്രധാനമന്ത്രി നടത്തിയ ജനപക്ഷ പ്രഖ്യാപനത്തിന്റെ അടിസ്ഥാനത്തില്, കോവിഡ് -19-നുള്ള സാമ്പത്തിക പ്രതികരണത്തിന്റെ ഭാഗമായി, പ്രധാനമന്ത്രി ഗരീബ് കല്യാണ് അന്ന യോജന  നാലുമാസത്തേയ്ക്ക് കൂടി അതയാത് 2021 ഡിസംബര് മുതല് 2022 മാര്ച്ച് വരെ ദേശീയ ഭക്ഷ്യഭദ്രതാനിയമത്തിന്  കീഴില് വരുന്ന ജില്ലാ ആനുകൂല്യ കൈമാറ്റ പദ്ധതി യിലുള്പ്പെടെയുള്ള ഗുണഭോക്താക്കള്ക്ക്  ആളൊന്നിന് പ്രതിതമാസം 5 കിലോ അരി വീതം സൗജന്യമായി നീട്ടുന്നതിന് തീരുമാനിച്ചു.
ഈ പദ്ധതിയുടെ ഒന്നാം ഘട്ടവും രണ്ടാം ഘട്ടവും യഥാക്രമം 2020 ഏപ്രില് മുതല് ജൂണ് വരെയും 2020 ജൂലൈ മുതല് നവംബര് വരെയും ആയിരുന്നു നടന്നിരുന്നത്. സ്കീമിന്റെ മൂന്നാം ഘട്ടം 2021 മേയ് മുതല് ജൂണ് വരെ പ്രവര്ത്തനക്ഷമമായിരുന്നു. പദ്ധതിയുടെ നാലാം ഘട്ടം നിലവില് 2021 ജൂലൈ-നവംബര് മാസങ്ങളില് നടന്നുകൊണ്ടിരിക്കുകയാണ്.
2021 ഡിസംബര് മുതല് 2022 മാര്ച്ച് വരെയുള്ള അഞ്ചാം ഘട്ടത്തിനായുള്ള പി.എം.ജി.കെ.എ.വൈ പദ്ധതിക്ക് അധിക ഭക്ഷ്യസബ്സിഡിയായി 53,344.52 കോടി രൂപയാണ് കണക്കാക്കുന്നത്.
പി.എം.ജി.കെ.എ.വൈ ഘട്ടം അഞ്ചില് മൊത്തം 163 ലക്ഷം മെട്രിക് ടണ്ഭക്ഷ്യധാന്യങ്ങള് പുറത്തുപോകുമെന്നാണ് പ്രതീക്ഷിക്കുന്നത്.
കഴിഞ്ഞ വര്ഷം രാജ്യത്ത് സമാനതകളില്ലാത്ത തരത്തില് കോവിഡ്-19 പൊട്ടിപ്പുറപ്പെട്ടതിനെ തുടര്ന്നുണ്ടായ സാമ്പത്തിക തടസപ്പെടുത്തലുകളുടെ പശ്ചാത്തലത്തില്, 2020 മാര്ച്ചില് ഗവണ്മെന്റ് ദേശീയ ഭഷ്യഭദ്രതാ നിയമത്തിന് കീഴില് വരുന്ന ഏകദേശം 80 കോടി ഗുണഭോക്താക്കള് അവരുടെ റേഷന്കാര്ഡില് പ്രതിമാസം ലഭിക്കുന്ന വിഹിതത്തിന് പുറമെ അധികമായി ഒരു വ്യക്തിക്ക് പ്രതിമാസം 5 കിലോ  ഭക്ഷ്യധാന്യങ്ങള് സൗജന്യമായി നല്കുന്നതിന് പ്രധാനമന്ത്രി ഗരീബ് കല്യാണ് അന്ന യോജന  പ്രഖ്യാപിച്ചത്്. പാവപ്പെട്ടവരും ആവശ്യക്കാരും ദുര്ബലരുമായ കുടുംബങ്ങളും/ ഗുണഭോക്താക്കളും കഷ്ടപ്പെടാതിരിക്കാനാണ് സാമ്പത്തിക പ്രതിസന്ധിയുടെ സമയത്ത് മതിയായ ഭക്ഷ്യധാന്യങ്ങള് ലഭ്യമല്ലാത്തതിന്റെ പേരില് ഇത് നടപ്പാക്കിയത്. ഇതുവരെ, പി.എം.ജി.കെ.എ.വൈ  പ്രകാരം വകുപ്പ് ഏകദേശം 2.07 ലക്ഷം കോടി രൂപയ്ക്ക് തുല്യമായ ഏകദേശം 600 എല്.എം.ടി ഭക്ഷ്യധാന്യങ്ങള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും അനുവദിച്ചിട്ടുണ്ട്.
പി.എം.ജി.കെ.എ.വൈ നാലിന് വിതരണം ഇപ്പോള് നടന്നുകൊണ്ടിരിക്കുകയാണ്, സംസ്ഥാനങ്ങളില് നിന്നും കേന്ദ്രഭരണ പ്രദേശങ്ങളില് നിന്നും ലഭ്യമായ റിപ്പോര്ട്ടുകള് പ്രകാരം 93.8% ഭക്ഷ്യധാന്യങ്ങള് എടുത്തിട്ടുണ്ട്, ഏകദേശം 37.32 എല്.എം.ടി , 37.20 എല്.എം.ടി . 21), 36.87എല്.എം.ടി , 35.4 എല്.എം.ടി , 17.9 എല്.എം.ടി  ഭക്ഷ്യധാന്യങ്ങള് യഥാക്രമം ഏകദേശം 74.64 കോടി, 74.4 കോടി, 73,75കോടി. 70.8 കോടി, 35.8 കോടി ഗുണഭോക്താക്കള്ക്ക് ലഭിച്ചിട്ടുണ്ട്.
മുന്ഘട്ടങ്ങളുടെ അനുഭവം അനുസരിച്ച്, പി.എം.ജി.കെ.എ.വൈ അഞ്ചിന്റെ പ്രകടനവും മുമ്പ് നേടിയ അതേ ഉയര്ന്ന തലത്തിലായിരിക്കുമെന്ന് പ്രതീക്ഷിക്കുന്നു.
(മൊത്തത്തില്, പി.എം.ജി.കെ.എ.വൈ ഒന്നുമുതല് അഞ്ചുവരെയുള്ള ഘട്ടത്തില് ഗവണ്മെന്റ് ഏകദേശം 2.60 ലക്ഷം കോടി രൂപ ചെലവിടും.
പ്രധാനമന്ത്രിയുടെ ഓഫീസ്
മഹാശിവരാത്രി ദിനത്തില് ജനങ്ങള്ക്ക് പ്രധാനമന്ത്രിയുടെ ആശംസ
മഹാശിവരാത്രി ദിനത്തില് പ്രധാനമന്ത്രി ശ്രീ നരേന്ദ്ര മോദി ജനങ്ങള്ക്ക് ആശംസകള് നേര്ന്നു.
ഒരു ട്വീറ്റില് പ്രധാനമന്ത്രി പറഞ്ഞു;
'മഹാശിവരാത്രിയുടെ മഹത്തായ വേളയിൽ നിങ്ങള്ക്ക് എല്ലാവിധ ആശംസകളും നേരുന്നു. ദൈവങ്ങളുടെ ദൈവമായ മഹാദേവന് എല്ലാവരേയും അനുഗ്രഹിക്കട്ടെ. ഓം നമഃ ശിവായ''.
--ND--
(महाशिवरात्रि के पावन-पुनीत अवसर पर आप सभी को मंगलकामनाएं। देवों के देव महादेव सबका कल्याण करें। ओम नम: शिवाय।
— Narendra Modi  March 1, 2022
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 147.72 കോടി പിന്നിട്ടു
ന്യൂ ഡൽഹി: ജനുവരി 5 , 2021
കഴിഞ്ഞ 24 മണിക്കൂറിൽ 96 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 147.72 കോടി  കടന്നു. 1,58,21,510 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 15,389 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,43,21,803. ആയി. ദേശീയ രോഗമുക്തി നിരക്ക് 98.01%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 58,097 പേർക്കാണ്. നിലവിൽ രാജ്യത്ത് ചികിത്സയിലുള്ളത് 2,14,004.പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.61 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 13,88,647 പരിശോധനകൾ നടത്തി. ആകെ 68.38 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.60 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.18 ശതമാനമാണ്.
റോഡ് ഗതാഗത, ഹൈവേ മന്ത്രാലയം
ഏഷ്യയിലെ ഏറ്റവും നീളമേറിയ തുരങ്ക റോഡ് ആയ സോജില തുരങ്ക റോഡിന്റെ നിർമ്മാണ പ്രവർത്തനങ്ങൾക്ക് തുടക്കം കുറിച്ചു
ജമ്മുകാശ്മീരിൽ സോജിലാ തുരങ്കറോഡ് നിർമ്മാണ പ്രവർത്തനങ്ങൾക്ക് ഇന്ന് ആഘോഷപൂർവ്വം തുടക്കമായി. എല്ലാ കാലാവസ്ഥയിലും പ്രയോജനപ്രദമായ തുരങ്കം NH ഒന്നിൽ ശ്രീനഗർ താഴ്വരയെയും ലേയെയും  തമ്മിൽ ബന്ധിപ്പിക്കുo. ജമ്മുകശ്മീരിലെ സമഗ്ര സാമ്പത്തിക-സാമൂഹിക-സാംസ്കാരിക ഉദ്ഗ്രഥനത്തിനും തുരങ്കം വഴി തെളിക്കും.
സമുദ്രനിരപ്പിൽനിന്ന് 3000 മീറ്റർ ഉയരത്തിൽ സോജില ചുരത്തിലെ എൻഎച്ച് ഒന്നിൽ ദ്രാസ്, കാർഗിൽ എന്നീ പ്രദേശങ്ങളിലൂടെ 14.15 km ദൈർഘ്യമുള്ള തുരങ്ക നിര്മ്മാണം ഇതിലുൾപ്പെടുന്നു. നിലവിൽ വർഷത്തിൽ ആറുമാസം മാത്രമാണ് ഇത് വഴി ഗതാഗത യോഗ്യം. ലോകത്തിലെതന്നെ വാഹനം ഓടിക്കാൻ ഏറ്റവും അപകടകരമായ പാതയാണിത്.
ലഡാക്, ഗിൽഗിത്, ബാൾട്ടിസ്ഥാൻ മേഖലകളിൽ ശക്തമായ സേനാ പ്രവർത്തനങ്ങൾ നടന്നു കൊണ്ടിരിക്കുന്ന ഈ അവസരത്തിൽ തുരങ്കം പൂർത്തിയാകുന്നതോടെ രാജ്യരക്ഷയ്ക്കും ഇത് ഏറെ പ്രാധാന്യമർഹിക്കുന്നു. എൻഎച്ച് ഒന്നിലെ ശ്രീനഗർ -കാർഗിൽ-ലേ മേഖലയിൽ ഹിമ പാതങ്ങൾ ഇല്ലാതെ ഉള്ള യാത്രയ്ക്ക് ഇത് സഹായിക്കും. കൂടാതെ യാത്രക്കാർക്ക് സോജിലാ ചുരം സുരക്ഷിതമായി കടക്കുന്നതിനുo യാത്രാസമയം മൂന്ന് മണിക്കൂറിൽ നിന്ന് 15 മിനിറ്റ് ആയി ചുരുക്കുന്നതിലും പുതിയ തുരങ്ക റോഡ് സഹായിക്കും.
ഭവന, നഗരദാരിദ്ര ലഘൂകരണ മന്ത്രാലയം
സുസ്ഥിര നഗരവികസന മേഖലയിൽ ഇന്ത്യയും ജപ്പാനും തമ്മിൽ സഹകരണത്തിനുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം , കേന്ദ്ര ഭവന, നഗരകാര്യ മന്ത്രാലയവും ജപ്പാന്റെ ഭൂമി, അടിസ്ഥാന സൗകര്യങ്ങൾ, ഗതാഗത, ടൂറിസം മന്ത്രാലയവും തമ്മിലുള്ള സുസ്ഥിര നഗരവികസനം സംബന്ധിച്ച സഹകരണ കരാറിൽ ഒപ്പുവയ്ക്കാൻ അംഗീകാരം നൽകി. നഗരവികസനത്തെക്കുറിച്ച് നിലവിലുള്ള 2007 ലെ ധാരണാപത്രത്തിന് പകരമുള്ളതാണിത്
നടപ്പാക്കൽ തന്ത്രം:
ധാരണാപത്രത്തിന്റെ ചട്ടക്കൂടിനു കീഴിൽ സഹകരണത്തെക്കുറിച്ചുള്ള പരിപാടികൾ ആസൂത്രണം ചെയ്യാനും നടപ്പാക്കാനും ഒരു സംയുക്ത പ്രവർത്തക ഗ്രൂപ്പ്  രൂപീകരിക്കും. ഈ സമിതി വർഷത്തിൽ ഒരിക്കൽ ജപ്പാനിലും ഇന്ത്യയിലും കൂടിക്കാഴ്ച നടത്തും.
ഈ ധാരണാപത്രം പ്രകാരമുള്ള സഹകരണം അത് ഒപ്പ് വച്ച തീയതിയിൽ ആരംഭിച്ച് 5 വർഷത്തേക്ക് തുടരും. അതിനുശേഷം, തുടർച്ചയായി 5 വർഷ കാലാവധിയ്ക്കു ഇത് സ്വാമേധയാ പുതുക്കാം.
പ്രധാന ഗുണഫലം :
സുസ്ഥിര നഗരവികസന രംഗത്ത് ഇരു രാജ്യങ്ങളും തമ്മിൽ ശക്തമായ, ആഴത്തിലുള്ള, ദീർഘകാല ഉഭയകക്ഷി സഹകരണം പ്രോത്സാഹിപ്പിക്കും.
നേട്ടങ്ങൾ:
നഗര ആസൂത്രണം, സ്മാർട്ട് നഗരങ്ങളുടെ വികസനം, മിതമായ നിരക്കിലുള്ള ഭവനം, , നഗര പ്രളയം കൈകാര്യം ചെയ്യൽ, മലിനജല, മാലിന്യ ജല മാനേജുമെന്റ്, നഗര ഗതാഗതം  ), ദുരന്ത പ്രതിരോധ വികസനം തുടങ്ങിയ മേഖലകളിൽ ഒട്ടേറെ തൊഴിലവസരങ്ങൾ ഈ ധാരണാപത്രം സൃഷ്ടിക്കുമെന്ന് പ്രതീക്ഷിക്കുന്നു.
വിശദാംശങ്ങൾ:
നഗര ആസൂത്രണം, സ്മാർട്ട് നഗര വികസനം, താങ്ങാനാവുന്ന ഭവനം , നഗര പ്രളയം കൈകാര്യം ചെയ്യൽ, മലിനജല, മാലിന്യ ജല മാനേജുമെന്റ്, ഇന്റലിജന്റ് ട്രാൻസ്പോർട്ട് എന്നിവയുൾപ്പെടെ സുസ്ഥിര നഗരവികസന മേഖലയിൽ ഇന്ത്യ-ജപ്പാൻ സാങ്കേതിക സഹകരണം സുഗമമാക്കുക, ശക്തിപ്പെടുത്തുക എന്നിവയാണ് ധാരണാപത്രത്തിന്റെ ലക്ഷ്യങ്ങൾ മാനേജ്മെന്റ് സിസ്റ്റം, ട്രാൻസിറ്റ്-ഓറിയന്റഡ് ഡവലപ്മെന്റ്, മൾട്ടിമോഡൽ ഇന്റഗ്രേഷൻ, ദുരന്ത പ്രതിരോധ വികസനം, മറ്റ് മേഖലകൾ തുടങ്ങിയ രംഗങ്ങളിലെ പ്രധാന പഠനങ്ങളും മികച്ച സമ്പ്രദായങ്ങളും കൈമാറാൻ നിർദ്ദിഷ്ട ധാരണാപത്രം സഹായിക്കും.
പ്രത്യേക സേവനങ്ങളും ഫീച്ചറുകളും
തപാല് അദാലത്ത് : ഈ മാസം 15 ന് ഗൂഗിള് മീറ്റിലൂടെ
തിരുവനന്തപുരം ആര് എം എസ് ഡിവിഷന്റെ പരിധിയില്പ്പെടുന്ന തപാല് സേവനങ്ങള് സംബന്ധിച്ച പരാതികളും നിര്ദ്ദേശങ്ങളും പരിഗണിക്കുന്നതിനുള്ള ഡാക് അദാലത്ത് ഈ മാസം 15 ന്  ഉച്ചയ്ക്ക് മൂന്ന് മണിക്ക് ഗൂഗിള് മീറ്റ് വഴി നടക്കും. അദാലത്തില് പരിഗണിക്കേണ്ട നിര്ദ്ദേശങ്ങള് പരാതിക്കാരന്റെ ഇ- മെയില് വിലാസം/ വാട്സ് ആപ്പ് നമ്പര് സഹിതം ഈ മാസം 13 നകം ലഭ്യമാക്കണം. ഗൂഗിള് മീറ്റില് പങ്കെടുക്കാനുള്ള ലിങ്ക് പരാതിക്കാരന് മൊബൈല് നമ്പറിലോ,
ഇ മെയിലിലോ കൈമാറുന്നതാണ്. പരാതികള് ssrmtv.keralapost[at]gmail[dot]com/ rmsdoTV.kl@indiapost.gov.in എന്നീ ഇ മെയില് വിലാസത്തിലോ സീനിയര് സൂപ്രണ്ട്, തിരുവനന്തപുരം, ആര്. എം.എസ്. റ്റി വി ഡിവിഷന്, തിരുവനന്തപുരം-695023 എന്ന മേല്വിലാസത്തിലോ ലഭ്യമാക്കണം
(ND
പ്രധാനമന്ത്രിയുടെ ഓഫീസ്
കേന്ദ്ര ആരോഗ്യ കുടുംബക്ഷേമ മന്ത്രി ഡോ മൻസുഖ് മാണ്ഡവ്യയുടെ ലേഖനം പ്രധാനമന്ത്രി പങ്കുവെച്ചു
ആരോഗ്യരംഗത്തെ നിക്ഷേപം ഗണ്യമായി വർധിപ്പിച്ചു കൊണ്ട് ,രാജ്യത്തെ ഏറ്റവും ദുർബലരായ, ഏറ്റവും താഴെ തട്ടിലുള്ള ജനങ്ങൾക്ക് ഗുണനിലവാരമുള്ളതും, താങ്ങാവുന്ന നിരക്കിൽ പ്രാപ്യമായതുമായ തരത്തിൽ ഇന്ത്യയുടെ മൊത്തത്തിലുള്ള ആരോഗ്യ സംരക്ഷണ മേഖല മെച്ചപ്പെടുതിയതിനെ കുറിച്ചുള്ള കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"രാജ്യത്തെ ഏറ്റവും ദുർബലരായ, അവസാന മൈലിലെ ജനങ്ങൾക്ക് താങ്ങാനാവുന്നതും ആക്സസ് ചെയ്യാവുന്നതുമായ ഗുണനിലവാരമുള്ള ആരോഗ്യപരിചരണം ഇന്ത്യാ ഗവൺമെന്റ് എങ്ങനെ നൽകുന്നുവെന്ന് കേന്ദ്ര ആരോഗ്യമന്ത്രി ഡോ മൻസുഖ് മാണ്ഡവ്യ വിശദീകരിക്കുന്നു."
ND
(
പ്രധാനമന്ത്രിയുടെ ഓഫീസ്
പണ്ഡിറ്റ് മദൻ മോഹൻ മാളവ്യയ്ക്ക് പ്രധാനമന്ത്രി പാർലമെന്റിൽ ആദരാഞ്ജലികൾ അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് പാർലമെന്റിൽ നടന്ന ചടങ്ങിൽ പണ്ഡിറ്റ് മദൻ മോഹൻ മാളവ്യയുടെ ജയന്തി ദിനത്തിൽ അദ്ദേഹത്തിന് ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു:
"പണ്ഡിറ്റ് മദൻ മോഹൻ മാളവ്യ ജിക്ക് ആദരാഞ്ജലികൾ അർപ്പിച്ചു."
---ND---
(
പ്രധാനമന്ത്രിയുടെ ഓഫീസ്
മുന് രാഷ്ട്രപതി ഭാരതരത്ന പ്രണബ് മുഖര്ജിയുടെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
മുന് രാഷ്ട്രപതി ഭാരതരത്ന ശ്രീ പ്രണബ് മുഖര്ജിയുടെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അനുശോചിച്ചു. ''ഭാരതരത്ന ശ്രീ പ്രണബ് മുഖര്ജിയുടെ വിയോഗത്തില് ഇന്ത്യ ദുഃഖിക്കുന്നു. നമ്മുടെ രാജ്യത്തിന്റെ വികസന പാതയില് മായാത്ത മുദ്ര പതിപ്പിച്ച വ്യക്തിയാണ് അദ്ദേഹം. അപാരമായ പാണ്ഡിത്യമുള്ള വ്യക്തിയും മികച്ച രാഷ്ട്രതന്ത്രജ്ഞനുമായ അദ്ദേഹം സമൂഹ-രാഷ്ട്രീയ മേഖലകളില് പൊതുസമ്മതനായിരുന്നു.''- പ്രധാനമന്ത്രി പറഞ്ഞു.
(''പതിറ്റാണ്ടുകളായി നീണ്ടുനിന്ന രാഷ്ട്രീയ ജീവിതത്തില് ശ്രീ പ്രണബ് മുഖര്ജി സുപ്രധാനമായ സാമ്പത്തിക, നയപര മന്ത്രാലയങ്ങളില് ഈടുറ്റ സംഭാവനകള് നല്കി. അദ്ദേഹം ഒരു മികച്ച പാര്ലമെന്റേറിയനായിരുന്നു, എല്ലാ കാര്യങ്ങളിലും മികച്ച തയ്യാറെടുപ്പുകള് നടത്തിയിരുന്നു. കാര്യങ്ങള് കൃത്യമായി അവതരിപ്പിച്ചിരുന്ന അദ്ദേഹം നര്മബോധമുള്ള വ്യക്തികൂടിയായിരുന്നു.
ഇന്ത്യയുടെ രാഷ്ട്രപതി എന്ന നിലയില് ശ്രീ പ്രണബ് മുഖര്ജി രാഷ്ട്രപതി ഭവനെ സാധാരണ പൗരന്മാര്ക്ക് കൂടുതല് പ്രാപ്യമാക്കി. അദ്ദേഹം രാഷ്ട്രപതി ഭവനെ പഠന- നവീകരണ- സംസ്കാര- ശാസ്ത്ര- സാഹിത്യമേഖലകളുടെ കേന്ദ്രമാക്കി മാറ്റി. സുപ്രധാന നയങ്ങളെക്കുറിച്ചുള്ള അദ്ദേഹത്തിന്റെ ബൗദ്ധികനിര്ദേശങ്ങള് ഞാന് ഒരിക്കലും മറക്കില്ല.
2014 ല് ഞാന് ഡല്ഹിയില് ആദ്യമായി എത്തുമ്പോള് ഒന്നാം ദിവസം മുതല് ശ്രീ പ്രണബ് മുഖര്ജിയുടെ മാര്ഗനിര്ദേശവും പിന്തുണയും അനുഗ്രഹവും ലഭിക്കാന് എനിക്ക് അവസരമുണ്ടായി. അദ്ദേഹവുമായുള്ള ഇടപെടലുകള് വിലമതിക്കാനാകാത്തതാണ്. അദ്ദേഹത്തിന്റെ കുടുംബാംഗങ്ങളെയും സുഹൃത്തുക്കളെയും രാജ്യമെമ്പാടും അദ്ദേഹത്തെ പിന്തുണയ്ക്കുന്നവരെയും ഞാന് അനുശോചനം അറിയിക്കുന്നു. ഓം ശാന്തി.''- പ്രധാനമന്ത്രി പറഞ്ഞു.
രാജ്യരക്ഷാ മന്ത്രാലയം
എൻസിസിയുടെ സമഗ്ര അവലോകനം ലക്ഷ്യമിട്ട് ഉന്നതതല വിദഗ്ധ സമിതിക്ക് പ്രതിരോധമന്ത്രാലയം രൂപം നൽകി
ന്യൂ ഡൽഹി , സെപ്തംബർ 16,2021
എൻസിസിയുടെ  സമഗ്ര അവലോകനം ലക്ഷ്യമിട്ട് മുൻ പാർലമെന്റ് അംഗം ശ്രീ ബൈജയന്ത് പാണ്ഡെയുടെ നേതൃത്വത്തിലുള്ള ഉന്നതതല വിദഗ്ധ സമിതിക്ക് പ്രതിരോധമന്ത്രാലയം രൂപം നൽകി. മാറുന്ന സാഹചര്യങ്ങളിൽ എൻസിസിയെ കൂടുതൽ പ്രാധാന്യമുള്ളതാക്കി മാറ്റുന്നത് ലക്ഷ്യമിട്ടാണ് നീക്കം
വിവിധ മേഖലകളിൽ ദേശീയ വികസനത്തിനായി നടക്കുന്ന പരിശ്രമങ്ങളിലും,രാഷ്ട്ര നിർമ്മാണത്തിലും കൂടുതൽ മികച്ച രീതിയിൽ സംഭാവനകൾ നൽകാൻ എൻസിസി കേഡറ്റുകളെ ശാക്തീകരിക്കുന്നതിനുള്ള നിർദ്ദേശങ്ങൾ സമർപ്പിക്കുന്നത് സമിതിയുടെ പ്രഖ്യാപിത ലക്ഷ്യങ്ങളിൽ ഉൾപ്പെടുന്നു
ഒപ്പം, സംഘടനയുടെ മെച്ചപ്പെട്ട പ്രവർത്തനത്തിനായി മുൻ എൻസിസി കേഡറ്റുകളുടെ സേവനം മികച്ചരീതിയിൽ ഉപയോഗപ്പെടുത്തുന്നതിനുള്ള നടപടികൾ കണ്ടെത്തുവാനും , അന്താരാഷ്ട്രതലത്തിൽ സമാന രീതിയിൽ പ്രവർത്തിക്കുന്ന യുവ സംഘടനകളുടെ മികച്ച മാതൃകകൾ പഠിച്ചു അനുയോജ്യമായവ എൻസിസി പാഠ്യപദ്ധതിയിൽ ഉൾപ്പെടുത്താനും സമിതിയിലൂടെ ലക്ഷ്യമിടുന്നു
ഈ സമിതിയിലെ അംഗങ്ങൾ താഴെ പറയുന്നവരാണ്:
ചെയർപേഴ്സൺ : ശ്രീ ബൈജയന്ത് പാണ്ഡെ , മുൻ പാർലമെന്റ് അംഗം
അംഗങ്ങൾ
1) കേണൽ  രാജ്യവർധൻ സിങ് റാത്തോഡ്, പാർലമെന്റ് അംഗം
2) ശ്രീ വിനയ് സഹസ്രബുദ്ദേ ,പാർലമെന്റ് അംഗം
3) ശ്രീ ആനന്ദ് മഹീന്ദ്ര, മഹീന്ദ്ര ഗ്രൂപ്പ് ചെയർമാൻ
4)ശ്രീ മഹേന്ദ്രസിംഗ് ധോണി, ക്രിക്കറ്റ് താരം
5) ശ്രീ സഞ്ജീവ് സന്യാൾ, മുഖ്യ സാമ്പത്തിക ഉപദേഷ്ടാവ്, ധനമന്ത്രാലയം
6) പ്രൊഫ. നജ്മ അക്ത്ർ , വൈസ് ചാൻസലർ ,ജാമിയ മിലിയ ഇസ്ലാമിയ
7) പ്രൊഫ. വസുധ കമ്മത്ത്, മുൻ വൈസ് ചാൻസലർ, SNDT വനിതാ സർവകലാശാല
8) ശ്രീ മുകുൾ കണിത്കർ, ദേശീയ ഓർഗനൈസിങ് സെക്രട്ടറി, ഭാരതീയ ശിക്ഷൻ മണ്ഡൽ,
9) മേജർ ജനറൽ അലോക് രാജ് 
10) ശ്രീ മിലിന്ദ് കാബ്ലെ, ചെയർമാൻ DICCI
11). ശ്രീ റിതുരാജ് സിംഹ, എംഡി , SIS ഇന്ത്യ ലിമിറ്റഡ്
12) ശ്രീമതി വേദിക ഭണ്ഡാർക്കർ, ചീഫ് ഓപ്പറേറ്റിങ് ഓഫീസർ,Water.org
13) ശ്രീ ആനന്ദ് ഷാ , CEO , ഡാറ്റ ബുക്ക്
14) മെമ്പർ സെക്രട്ടറി : ശ്രീ മായങ്ക് തിവാരി , JS , DoD
(Visitor Counter : 164
വാണിജ്യ വ്യവസായ മന്ത്രാലയം
എം എസ് എം ഇ കളുടെ കയറ്റുമതി സാധ്യത ഉപയോഗപ്പെടുത്തുന്നതിന്, എ പി ഇ ഡി എ യുമായി നാഷണൽ സ്മാൾ ഇൻഡസ്ട്രീസ് കോർപ്പറേഷൻ ലിമിറ്റഡ് ധാരണാപത്രത്തിൽ ഒപ്പ് വച്ചു
|
|
എം എസ് എം ഇ കളിൽ ഉൽപാദിപ്പിക്കുന്ന കാർഷിക ഉൽപ്പന്നങ്ങൾ, സംസ്കരിച്ച ഭക്ഷ്യോൽപന്നങ്ങൾ എന്നിവയുടെ കയറ്റുമതി സാധ്യതകൾ ഉപയോഗപ്പെടുത്തുന്നതിനായി അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രോഡക്ട്സ് എക്സ്പോർട്ട് ഡെവലപ്മെന്റ് അതോറിറ്റി  17.3.2021 ൽ നാഷണൽ സ്മാൾ ഇൻഡസ്ട്രീസ് കോർപ്പറേഷൻ ലിമിറ്റഡ്-മായി  ധാരണാപത്രത്തിൽ ഒപ്പുവെച്ചു. എം എസ് എം ഇ ക്ലസ്റ്ററുകളിൽ ഹരിത-സുസ്ഥിര ഉൽപാദന സാങ്കേതികവിദ്യ പ്രോത്സാഹിപ്പിക്കുന്നതിനും ഈ സഹകരണം പിന്തുണയ്ക്കും.
ഇന്ത്യയിലും വിദേശത്തുമായി സംഘടിപ്പിക്കുന്ന അന്താരാഷ്ട്ര മേളകളിൽ എ പി ഇ ഡി എ യും എൻ എസ് ഐ സി-യും ചേർന്ന് എം എസ് എം ഇ-കളുടെ പങ്കാളിത്തം സാധ്യമാക്കുകയും, അന്താരാഷ്ട്ര വ്യാപാര വികസനത്തിൽ പരസ്പരം സഹകരിക്കുകയും ചെയ്യും.
എം എസ് എം ഇ കളുടെ വിഭവശേഷി വികസന് കേന്ദ്ര ഗവൺമെന്റ് പദ്ധതികളുടെ പിന്തുണ നൽകുന്നതും ധാരണാപത്രം ലക്ഷ്യമിടുന്നു.
കാർഷിക കയറ്റുമതി നയം നടപ്പാക്കുന്നതുമായി ബന്ധപ്പെട്ട് എ പി ഇ ഡി എ, സംസ്ഥാന ഗവൺമെൻറ്റുകളുമായി ചേർന്ന് പ്രവർത്തിച്ചു വരികയാണ്. കേരളം, തമിഴ്നാട് ഉൾപ്പെടെ നിരവധി സംസ്ഥാനങ്ങൾ കയറ്റുമതിക്കായി ഉള്ള സംസ്ഥാന ഗവൺമെന്റിന്റെ പ്രത്യേക കർമ്മ പദ്ധതിക്ക് അന്തിമരൂപം നൽകി കഴിഞ്ഞു. മറ്റ് സംസ്ഥാനങ്ങൾ ഇതിന്റെ പല ഘട്ടങ്ങളിലാണ്.
|
|
|
|
(Visitor Counter : 87
പ്രധാനമന്ത്രിയുടെ ഓഫീസ്
യുപിയിലെ ചന്ദൗസിയിൽ കോൾഡ് സ്റ്റോറേജിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ ചന്ദൗസിയിലെ കോൾഡ് സ്റ്റോറേജിലുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഉത്തർപ്രദേശിലെ ചന്ദൗസിയിലെ കോൾഡ് സ്റ്റോറേജിലുണ്ടായ അപകടം ദാരുണമാണ്. ജീവൻ നഷ്ടപ്പെട്ടവരുടെ കുടുംബങ്ങളെ അനുശോചനം അറിയിക്കുന്നു. സംസ്ഥാന ഗവണ്മെന്റിന്റെ മേൽനോട്ടത്തിലുള്ള പ്രാദേശിക ഭരണകൂടം ദുരിതാശ്വാസത്തിനും രക്ഷാപ്രവർത്തനത്തിനും സാധ്യമായ എല്ലാ ശ്രമങ്ങളും നടത്തുന്നുണ്ട്. പരിക്കേറ്റ എല്ലാവരും വേഗത്തിൽ സുഖം പ്രാപിക്കട്ടെയെന്ന് പ്രാർത്ഥിക്കുന്നു : പ്രധാനമന്ത്രി "
ആരോഗ്യ, കുടുംബക്ഷേമ മന്ത്രാലയം
കോവിഡ് 19: രാജ്യത്ത് ചികിത്സയിലുള്ളവരുടെ എണ്ണം കുറയുന്നു
ദശലക്ഷത്തിലെ ഏറ്റവും താഴ്ന്ന മരണനിരക്കും ഉയര്ന്ന പരിശോധനയും ഉള്ള രാജ്യങ്ങളുടെ പട്ടികയില് ഇന്ത്യ സ്ഥാനം നിലനിര്ത്തി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 55,342 പേര്ക്ക്
(കേന്ദ്ര-സംസ്ഥാന ഗവണ്മെന്റുകളുടെ കൂട്ടായ പ്രവര്ത്തനങ്ങളുടെ ഫലമായി, ആഗോളതലത്തില് ദശലക്ഷത്തിലെ ഏറ്റവും താഴ്ന്ന മരണനിരക്കും ഉയര്ന്ന പരിശോധനയും ഉള്ള രാജ്യങ്ങളിലൊന്ന് എന്ന സ്ഥാനം ഇന്ത്യ നിലനിര്ത്തി.
ദശലക്ഷത്തിലെ രോഗികള് ആഗോളതലത്തില് 4,794 ആണ്. ഇന്ത്യയിലിത് 5,199 ആണ്. ബ്രിട്ടന്, റഷ്യ, ദക്ഷിണാഫ്രിക്ക, യുഎസ്എ, ബ്രസീല് എന്നീ രാജ്യങ്ങളില് ദശലക്ഷത്തിലെ കോവിഡ് കേസുകളുടെ എണ്ണം കൂടുതല് ആണ്.
ഇന്ത്യയില് ദശലക്ഷത്തിലെ കോവിഡ് മരണങ്ങള് 79 ആണ്. ലോക ശരാശരി 138 ആണ്.
ആകെ പരിശോധനകളുടെ കാര്യത്തില് മികച്ച നിലയിലാണ് ഇന്ത്യ. കഴിഞ്ഞ 24 മണിക്കൂറിനിടെ രാജ്യത്ത് 10,73,014 കോവിഡ് ടെസ്റ്റുകള് നടത്തി. ആകെ പരിശോധനകള് 8.89 കോടിയായി .
കൃത്യമായ പരിശോധനയും രോഗസ്ഥിരീകരണവും സമയബന്ധിതമായ ചികിത്സയും ഉയര്ന്ന രോഗമുക്തിക്കും മരണനിരക്ക് കുറയ്ക്കാനും കാരണമായി.
ഉയര്ന്ന വരുമാനമുള്ള രാജ്യങ്ങളായ യുഎസ്എ, ബ്രിട്ടന്, റഷ്യ, ഫ്രാന്സ് തുടങ്ങിയ രാജ്യങ്ങളുമായി ഇന്ത്യയെ താരതമ്യപ്പെടുത്തുന്നത് അനുചിതമാണ്. പ്രധാനമായും ജനസംഖ്യയുടെ പശ്ചാത്തലത്തില് തുല്യനിലയിലല്ല ഈ രാജ്യങ്ങള്. ദശലക്ഷം പേരില് ഡോക്ടര്മാരുടെയും നഴ്സുമാരുടെയും ലഭ്യത, ആരോഗ്യത്തിനായി ചെലവഴിക്കുന്ന ജിഡിപിയുടെ ശതമാനം തുടങ്ങിയ മാനദണ്ഡങ്ങളില്, ഉയര്ന്ന വരുമാനമുള്ള മറ്റു രാജ്യങ്ങളുമായി ഇന്ത്യയെ താരതമ്യം ചെയ്യുന്നത് ശരിയായ ഫലം നല്കില്ല.
സ്ഥിരീകരിക്കപ്പെടുന്ന കേസുകളില് രാജ്യത്ത് സ്ഥിരമായ കുറവുണ്ടാകുന്നുണ്ട്. കഴിഞ്ഞ 24 മണിക്കൂറിനിടെ 55,342 പേര്ക്കാണ് രാജ്യത്ത് കോവിഡ് സ്ഥിരീകരിച്ചത്.
രാജ്യത്തെ ശരാശരി പ്രതിദിന കോവിഡ് ബാധിതരുടെ എണ്ണത്തില് തുടര്ച്ചയായ അഞ്ചാം ആഴ്ചയും കുറവു രേഖപ്പെടുത്തി. ദിവസേനയുള്ള പുതിയ കേസുകളുടെ പ്രതിവാര ശരാശരി സെപ്റ്റംബര് രണ്ടാം വാരത്തിലെ 92,830-ല് നിന്ന് ഒക്ടോബര് രണ്ടാം ആഴ്ചയിലായപ്പോഴേക്കും 70,114 ആയി കുറഞ്ഞു.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്ത് ചികിത്സയിലുള്ളത് രോഗം ബാധിച്ചവരുടെ 11.69% മാത്രമാണ് . തുടര്ച്ചയായ അഞ്ചാം ദിവസവും ചികിത്സയിലുള്ളവര് 9 ലക്ഷത്തിന് താഴെയാണ്.
സ്ഥിരീകരിച്ച പുതിയ കേസുകളില് 76 ശതമാനവും 10 സംസ്ഥാനങ്ങളില് നിന്നും/കേന്ദ്രഭരണപ്രദേശങ്ങളില് നിന്നുമാണ്. ഏറ്റവും കൂടുതല് പുതിയ രോഗികളുടെ കാര്യത്തില് കര്ണാടക, മഹാരാഷ്ട്രയെ മറികടന്നു. രണ്ടിടത്തും 7,000 ത്തില് കൂടുതല് പുതിയ രോഗികളുണ്ട്. കര്ണാടക, കേരളം, രാജസ്ഥാന്, പശ്ചിമ ബംഗാള്, ഛത്തീസ്ഗഢ് എന്നിവിടങ്ങളില് നിന്ന് കൂടുതല് കേസുകള് റിപ്പോര്ട്ട് ചെയ്യുന്നു.
കഴിഞ്ഞ 24 മണിക്കൂറിനിടെ രാജ്യത്ത് കോവിഡ് രോഗമുക്തരായത് 77,760 പേരാണ്. ഇതോടെ ആകെ രോഗമുക്തരുടെ എണ്ണം 62 ലക്ഷം  കവിഞ്ഞു. ദേശീയതലത്തില് രോഗമുക്തി നിരക്ക് 86.78% ആണ്.
പുതുതായി രോഗമുക്തരായവരില് 78% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് നിന്നാണ്. മഹാരാഷ്ട്രയില് 15,000 ത്തിലധികം പേരും കര്ണാടകത്തില് 12,000 ത്തിലധികം പേരും രോഗമുക്തരായി.
രാജ്യത്തെ കോവിഡ് മരണങ്ങള് തുടര്ച്ചയായ പത്താം ദിവസവും ആയിരത്തില് താഴെയാണ്. കഴിഞ്ഞ 24 മണിക്കൂറിനിടെ 706 മരണം റിപ്പോര്ട്ട് ചെയ്തു. ഇതില് 79 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. മരണസംഖ്യയുടെ 23 ശതമാനവും മഹാരാഷ്ട്രയിലാണ് .
പ്രധാനമന്ത്രിയുടെ ഓഫീസ്
2ജി എഥനോൾ പ്ലാന്റ് പ്രധാനമന്ത്രി പാനിപ്പത്തിൽ ഓഗസ്റ്റ് 10-ന് രാജ്യത്തിന് സമർപ്പിക്കും
പ്രതിവർഷം ഏകദേശം മൂന്ന് കോടി ലിറ്റർ എഥനോൾ ഉൽപ്പാദിപ്പിക്കുന്നതിന് പ്ലാന്റ് ഏകദേശം രണ്ട് ലക്ഷം ടൺ വൈക്കോൽ ഉപയോഗിക്കും
അധിക വരുമാനം സൃഷ്ടിക്കുന്നതിനുള്ള അവസരം നൽകുന്നതിലൂടെ ജൈവ ഇന്ധനത്തിന്റെ ഉത്പാദനം കർഷകരെ ശാക്തീകരിക്കും
പ്രതിവർഷം ഏകദേശം മൂന്ന് ലക്ഷം ടൺ കാർബൺ ഡൈ ഓക്സൈഡിന് തുല്യമായ ബഹിർഗമനം കുറയ്ക്കാനും ഇത് സഹായിക്കും.
ലോക ജൈവ ഇന്ധന ദിനത്തോടനുബന്ധിച്ച്, പ്രധാനമന്ത്രി ശ്രീ നരേന്ദ്ര മോദി ഹരിയാനയിലെ പാനിപ്പത്തിൽ രണ്ടാം തലമുറ  എഥനോൾ പ്ലാന്റ് 2022 ഓഗസ്റ്റ് 10 ന് വൈകുന്നേരം 4:30 ന് വീഡിയോ കോൺഫറൻസിലൂടെ രാജ്യത്തിന് സമർപ്പിക്കും.
രാജ്യത്ത് ജൈവ ഇന്ധനങ്ങളുടെ ഉൽപ്പാദനവും ഉപയോഗവും വർധിപ്പിക്കുന്നതിനായി ഗവണ്മെന്റ് വർഷങ്ങളായി സ്വീകരിച്ചുവരുന്ന നീണ്ട നടപടികളുടെ ഭാഗമാണ് പ്ലാന്റിന്റെ സമർപ്പണം. ഊർജ മേഖലയെ കൂടുതൽ താങ്ങാനാവുന്നതും, കാര്യക്ഷമവും സുസ്ഥിരവുമാക്കി മാറ്റാനുള്ള പ്രധാനമന്ത്രിയുടെ നിരന്തരമായ ശ്രമത്തിന് അനുസൃതമാണിത്.
ഇന്ത്യൻ ഓയിൽ കോർപ്പറേഷൻ ലിമിറ്റഡ്  900 കോടി രൂപ ചെലവിലാണ് പാനിപ്പത്ത് റിഫൈനറിക്ക് സമീപം 2 ജി എഥനോൾ പ്ലാന്റ് നിർമ്മിച്ചിരിക്കുന്നത്. അത്യാധുനിക തദ്ദേശീയ സാങ്കേതികവിദ്യയെ അടിസ്ഥാനമാക്കി, പ്രതിവർഷം ഏകദേശം 2 ലക്ഷം ടൺ നെല്ലിന്റെ വൈക്കോൽ ഉപയോഗിച്ച് പ്രതിവർഷം ഏകദേശം 3 കോടി ലിറ്റർ എത്തനോൾ ഉൽപ്പാദിപ്പിക്കുന്നതിലൂടെ ഈ പദ്ധതി ഇന്ത്യയുടെ മാലിന്യത്തിൽ നിന്ന് സമ്പത്ത് ഉദ്യമങ്ങളിൽ ഒരു പുതിയ അധ്യായം രചിക്കും.
കാർഷിക-വിള അവശിഷ്ടങ്ങൾക്ക് അന്തിമ ഉപയോഗം സൃഷ്ടിക്കുന്നത് കർഷകരെ ശാക്തീകരിക്കുകയും അവർക്ക് അധിക വരുമാനം സൃഷ്ടിക്കുന്നതിനുള്ള അവസരം നൽകുകയും ചെയ്യും. പ്ലാന്റിന്റെ പ്രവർത്തനത്തിൽ ഏർപ്പെട്ടിരിക്കുന്നവർക്ക് പദ്ധതി നേരിട്ട് തൊഴിൽ നൽകുകയും വൈക്കോൽ മുറിക്കൽ, കൈകാര്യം ചെയ്യൽ, സംഭരണം മുതലായവയ്ക്ക് വിതരണ ശൃംഖലയിൽ പരോക്ഷ തൊഴിലവസരങ്ങൾ സൃഷ്ടിക്കുകയും ചെയ്യും.
പദ്ധതിയിൽ ജലം പുറന്തള്ളൽ ഒട്ടും ഉണ്ടാവില്ല. വൈക്കോൽ കത്തിക്കുന്നത് കുറയ്ക്കുന്നതിലൂടെ, പ്രതിവർഷം ഏകദേശം 3 ലക്ഷം ടൺ കാർബൺ ഡൈ ഓക്സൈഡ് ബഹിർഗമനത്തിന് തുല്യമായ ഹരിതഗൃഹ വാതകങ്ങൾ കുറയ്ക്കുന്നതിന് പദ്ധതി സംഭാവന ചെയ്യുന്നു. ഇത് രാജ്യത്ത് പ്രതിവർഷം 63,000 കാറുകൾ റോഡുകളിൽ നിന്ന് ഒഴിവാക്കുന്നതിന് തുല്യമാണ് .
--ND--
(
ധനകാര്യ മന്ത്രാലയം
കേന്ദ്ര ഗവണ്മെന്റ് ജീവനക്കാര്ക്കുള്ള ക്ഷാമബത്തയുടെയും പെന്ഷന്കാര്ക്കുള്ള ക്ഷാമാശ്വാസത്തിന്റെയും 2023 ജനുവരി ഒന്നുമുതലുള്ള ഒരു അധിക ഗഡു അനുവദിക്കുന്നതിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ഗവണ്മെന്റ് ജീവനക്കാര്ക്കുള്ള ക്ഷാമബത്തയുടെയും പെന്ഷന്കാര്ക്കുള്ള ക്ഷാമാശ്വാസത്തിന്റെയും ഒരു അധിക ഗഡു അനുവദിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി. 2023 ജനുവരി ഒന്നു മുതല് ഇതിന് പ്രാബല്യമുണ്ടായിരിക്കും. വിലക്കയറ്റത്തിന് പരിഹാരമായാണ് അടിസ്ഥാന ശമ്പളത്തിന്റെ/പെന്ഷന്റെ നിലവിലുള്ള 38% നിരക്കിന് മുകളില് 4% ന്റെ വര്ദ്ധനവ് അധിക ഗഡുവിലൂടെ വരുത്തിയിരിക്കുന്നത്. ക്ഷാമബത്ത, ക്ഷാമാശ്വാസം എന്നിവയിലൂടെ പ്രതിവര്ഷം ഖജനാവിന് 12,815.60 കോടി രൂപയുടെ സാമ്പത്തിക ബാധ്യത ഉണ്ടാകും.
47.58 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 69.76 ലക്ഷം പെന്ഷന്കാര്ക്കും ഇതിന്റെ പ്രയോജനം ലഭിക്കും.
ഏഴാം കേന്ദ്ര ശമ്പള കമ്മിഷന്റെ ശിപാര്ശകളെ അടിസ്ഥാനമാക്കിയുള്ള അംഗീകൃത ഫോര്മുലയ്ക്ക് അനുസരിച്ചാണ് ഈ വര്ദ്ധന.
ND
(Visitor Counter : 88
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 192.97 കോടി കടന്നു
ന്യൂ ഡൽഹി: മെയ് 27, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 192.97 കോടി  കടന്നു. 2,44,01,227 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.34 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 15,814 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,296 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,07,177 ആയി. ദേശീയ രോഗമുക്തി നിരക്ക് 98.75%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,710 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.52 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.58 ശതമാനമാണ്.
RRTN
ഉപരാഷ്ട്രപതിയുടെ കാര്യാലയം
സമൂഹത്തിലെ പ്രശ്നങ്ങളെക്കുറിച്ച് ഗവേഷണം നടത്താൻ ഉപരാഷ്ട്രപതി ഐഐടികളോടും ഉന്നത വിദ്യാഭ്യാസ സ്ഥാപനങ്ങളോടും അഭ്യർഥിച്ചു
(ഐഐടികളിലെയും മറ്റ് ഉന്നതവിദ്യാഭ്യാസസ്ഥാപനങ്ങളിലെയും ഗവേഷണങ്ങൾ സാമൂഹ്യപ്രസക്തമായിരിക്കണമെന്നും കാലാവസ്ഥാ വ്യതിയാനം മുതൽ ആരോഗ്യ പ്രശ്നങ്ങൾ വരെ മനുഷ്യർ അഭിമുഖീകരിക്കുന്ന വിവിധ പ്രശ്നങ്ങൾക്ക് പരിഹാരം കണ്ടെത്തുന്നതിൽ ശ്രദ്ധ കേന്ദ്രീകരിക്കണമെന്നും ഉപരാഷ്ട്രപതി ശ്രീ എം വെങ്കയ്യ നായിഡു ഊന്നിപ്പറഞ്ഞു. ഡൽഹി ഐഐടിയുടെ വജ്ര ജൂബിലി ആഘോഷങ്ങൾ വീഡിയോ കോൺഫറൻസിലൂടെ ഉദ്ഘാടനം ചെയ്യുകയായിരുന്നു അദ്ദേഹം.
സാമൂഹ്യപ്രശ്നങ്ങൾക്ക് പരിഹാരം കണ്ടെത്തുന്നതിൽ ശ്രദ്ധ കേന്ദ്രീകരിക്കുന്ന ഗവേഷണ-വികസന പദ്ധതികളിൽ കൂടുതൽ നിക്ഷേപം നടത്തണമെന്ന് ആഹ്വാനം ചെയ്ത ഉപരാഷ്ട്രപതി, അത്തരം പദ്ധതികൾ കണ്ടെത്തുന്നതിനും അവയ്ക്ക് ധനസഹായം എത്തിക്കുന്നതിനും സ്വകാര്യമേഖല സഹകരിക്കണമെന്ന് അഭ്യർത്ഥിച്ചു.
ഇന്ത്യൻ കർഷകരും ഗ്രാമീണരും അഭിമുഖീകരിക്കുന്ന പ്രശ്നങ്ങളിൽ ശ്രദ്ധ ചെലുത്താൻ ഐഐടിയോട് ആഹ്വാനം ചെയ്ത ശ്രീ നായിഡു കൃഷി ഉൽപാദന വർദ്ധന മാത്രമല്ല, പോഷകവും പ്രോട്ടീൻ സമ്പുഷ്ടവുമായ ഭക്ഷ്യ ഉൽപാദനത്തിൽ പ്രത്യേക ശ്രദ്ധ നൽകണമെന്നും ആവശ്യപ്പെട്ടു.
അത്യാധുനിക സാങ്കേതികവിദ്യ വികസിപ്പിക്കുന്നതിന് വ്യവസായമേഖലയുമായി പരസ്പരം ഉപകാരപ്പെടുന്ന ബന്ധം സ്ഥാപിക്കാൻ ഉന്നത വിദ്യാഭ്യാസ സ്ഥാപനങ്ങളോട് ആവശ്യപ്പെട്ട അദ്ദേഹം, വ്യവസായ രംഗത്തെ വിദഗ്ധർ ഗവേഷകരുടെ ഉപദേശകരായി വർത്തിക്കണമെന്നും പറഞ്ഞു.
അന്താരാഷ്ട്ര വിദ്യാഭ്യാസ കേന്ദ്രമായി ഇന്ത്യയെ മാറ്റാനാഗ്രഹിക്കുന്ന പുതിയ വിദ്യാഭ്യാസ നയത്തില് ആഹ്ളാദം പ്രകടിപ്പിച്ച ശ്രീ നായിഡു ആഗോളതലത്തിൽ മികച്ച 500 എണ്ണത്തിൽ എട്ട് ഇന്ത്യൻ സ്ഥാപനങ്ങൾ മാത്രമാണ് ഉള്ളതെന്നും ചൂണ്ടിക്കാട്ടി. വിദ്യാഭ്യാസ മന്ത്രി ഡോ രമേശ് പൊഖ്രിയാൽ നിഷാങ്കും ചടങ്ങിൽ പങ്കെടുത്തു.
ധനകാര്യ മന്ത്രാലയം
അടല് പെന്ഷന് യോജനയ്ക്കുള്ള ഗവണ്മെന്റ് വിഹിതമായി 121 കോടി രൂപ അനുവദിച്ചു ; പദ്ധതിയിലെ വരിക്കാരുടെ എണ്ണം 97 ലക്ഷം കവിഞ്ഞു
2016-17 സാമ്പത്തിക വര്ഷത്തില് അടല് പെന്ഷന് യോജനയ്ക്കുള്ള കേന്ദ്ര ഗവണ്മെന്റ് വിഹിതമായി 121 കോടി രൂപ അനുവദിച്ചു. അര്ഹരായ 14 ലക്ഷത്തോളം വരിക്കാര്ക്ക് ഇതിന്റെ പ്രയോജനം ലഭിക്കും. 2017 മാര്ച്ച് വരെ തങ്ങളുടെ എ.പി.വൈ. അക്കൗണ്ടില് വിഹിതം നല്കാന് കുടിശ്ശികയുള്ള വരിക്കാര്ക്ക് ഇതില് നിന്നും തുക അനുവദിക്കില്ല. കൃത്യമായി വിഹിതം അടയ്ക്കുന്ന വരിക്കാരുടെ സേവിംഗ്സ് ബാങ്ക് അക്കൗണ്ടിലേയ്ക്കായിരിക്കും കേന്ദ്ര ഗവണ്മെന്റ് വിഹിതത്തിന്റെ പങ്ക് ചെല്ലുക. പദ്ധതിയില് അംഗമാകുന്ന 60 വയസ്സ് കഴിഞ്ഞ അംഗങ്ങള്ക്ക് പ്രതിമാസം 1000 രൂപയ്ക്കും 5000 രൂപയ്ക്കുമിടയില് പെന്ഷന് ഉറപ്പാക്കുന്ന പദ്ധതിയാണ് അടല് പെന്ഷന് യോജന. ഈ മാസം 12 വരെയുള്ള കണക്ക് പ്രകാരം പദ്ധതിയില് പേര് ചേര്ത്തിട്ടുള്ളവരുടെ എണ്ണം 97.60 ലക്ഷം കവിഞ്ഞു.
ND MRD –302
(Visitor Counter : 64